钦定古今图书集成/理学汇编/学行典/第182卷 > 陆绛
## 钦定古今图书集成/理学汇编/学行典/第182卷 > 陆绛

按《齐书孝义传》：“陆绛，字魏卿，吴郡人也。父闲，字遐业，
有风概，与人交不苟合。少为同郡张绪所知，仕至扬
州别驾。明帝崩，闲谓所亲曰：‘宫车晏驾，百司将听于
冢宰。主上地重才弱，必不能振，难将至矣’。乃感心疾，
不复预州事。刺史始安王遥光反，事败，闲以纲佐被
召，至杜姥宅。尚书令徐孝嗣启闲不预逆谋，未及报”，
徐世摽令杀之。绛时随闲抱闲颈乞代死，遂并见杀。